CELEX: 62008CN0035
Language: et
Date: 2008-01-31 00:00:00
Title: Kohtuasi C-35/08: Eelotsusetaotlus, mille esitas Finanzgericht Baden-Württemberg (Saksamaa) 31. jaanuaril 2008 — Grundstücksgemeinschaft Busley/Cibrian versus Finanzamt Stuttgart-Körperschaften

12.4.2008   
            
            
               ET
            
            
               Euroopa Liidu Teataja
            
            
               C 92/15
            
         Eelotsusetaotlus, mille esitas Finanzgericht Baden-Württemberg (Saksamaa) 31. jaanuaril 2008 — Grundstücksgemeinschaft Busley/Cibrian versus Finanzamt Stuttgart-Körperschaften
   (Kohtuasi C-35/08)
   (2008/C 92/28)
   Kohtumenetluse keel: saksa
   Eelotsusetaotluse esitanud kohus
   Finanzgericht Baden-Württemberg
   Põhikohtuasja pooled
   
      Kaebuse esitaja: Grundstücksgemeinschaft Busley/Cibrian
   
      Vastustaja: Finanzamt Stuttgart-Körperschaften
   Eelotsuse küsimused
   
               1.
            
            
               
                           a)
                        
                        
                           Kas EÜ artikliga 56 on vastuolus see, et Saksamaal täieulatusliku maksukohustusega füüsiline isik ei saa teises EL liikmesriigis asuva kinnisasja üürile- ja rendileandmisest saadud kahjumit — erinevalt kodumaise kinnisasjaga seotud kahjumist — kahjumi tekkimise aastal maha arvata Saksamaal tulumaksuga maksustatava summa arvutamisel?
                        
                     
                           b)
                        
                        
                           Kas seejuures omab tähtsust, kas füüsiline isik tegi kinnisvarainvesteeringu ise, või on ühenduse õigust rikutud ka juhul, kui füüsiline isik omandas teises liikmesriigis asuva kinnisasja pärimise teel?
                        
                     
         
               2.
            
            
               Kas EÜ artikliga 56 on vastuolus see, et Saksamaal täieulatusliku maksukohustusega füüsiline isik saab teises EL liikmesriigis asuva kinnisasja üüri- ja renditulu kindlaksmääramisel arvestada ainult harilikku amortisatsiooni, samas kui kodumaise kinnisasja puhul võib ta arvestada kõrgemat degressiivset amortisatsiooni?
            
         
               3.
            
            
               Kas juhul, kui vastus esimesele ja teisele küsimusele on eitav, on vaidlusalused siseriiklikud õigusnormid vastuolus EÜ artiklis 18 sätestatud vaba liikumise põhimõttega?